મીઠા થરાદ હાઇવેથી કોતરવાડા ઉચોસણ સુધી ડામર રોડનું કામ પૂર્ણ થઇ ગયું છે ત્યારે સનેસડાથી વજાપુર સુધી બનાવેલ રોડની સાઇટમાં મેન્ટલ કામ યોગ્ય રીતે ન કરાયુ હોવાની રાવ ઉઠી છે. મેન્ટલ માતર એક ફુટ પણ પાથરાયા ન હોવાથી મોટી ગાડી નીકળે તો પલટી જવાની દહેશત ઉભી થવા પામી છે. કોન્ટ્રાકટર દ્રારા રોડ ઉપર ડામર બિલકુલ ઓછું વાપરવામાં આવ્યું છે. જેના લીધે નવો બનેલો પેવર રોડનું હજુ કામને પંદર દિવસ પુરા થયા છે છતાં ઠેરઠેરથી રોડ તૂટવા લાગ્યો છે. વળી રોલિંગ પણ સારી રીતે કરાતું નથી. પેવર રોડમાં પૂરતી થિગનેસ જળવાતી નથી.